ΓΡΑΠΤΗ ΕΡΩΤΗΣΗ P-1833/00

υποβολή: Rosemarie Mller (PSE) προς το Συμβούλιο

(5 Ιουνίου 2000)

Θέμα: Τρομοκρατία

Με κύρια αφορμή τις πρόσφατες εξελίξεις στις Φιλιππίνες, θα ήθελα να απευθύνω στο Συμβούλιο τις εξής ερωτήσεις:

- Πώς αντιλαμβάνεται το Συμβούλιο την τρομοκρατία και ποιο διαχωρισμό κάνει μεταξύ των διαφόρων μορφών της διασυνοριακής, κυρίως, τρομοκρατίας;

- Αναγνωρίζει το Συμβούλιο την ύπαρξη διαφορετικών μορφών τρομοκρατίας;

- Αν ναι, ποιων και βάσει ποιου συστήματος;

- Αν όχι, γιατί;

Πώς αξιολογεί το Συμβούλιο την πιθανότητα,

- να καταστεί η Ευρωπαϊκή Ένωση καταφύγιο τρομοκρατών από τρίτες χώρες;

- να πραγματοποιηθούν στο έδαφος της Ευρωπαϊκής Ένωσης επιθέσεις τρομοκρατών από τρίτες χώρες;

- Θεωρεί το Συμβούλιο πιθανό, να περιέλθουν στην κατοχή τρομοκρατών που αναπτύσσουν δράση ανεξαρτήτως κράτους, όπλα μαζικής καταστροφής;

- αν ναι, πώς αξιολογεί την πιθανότητα, να γίνει χρήση όπλων μαζικής καταστροφής από τρομοκράτες που αναπτύσσουν δράση ανεξαρτήτως κράτους;

Ποια μέτρα έχει λάβει μέχρι σήμερα το Συμβούλιο για την ανάλυση και αντιμετώπιση τρομοκρατικών απειλών;

Κατά πόσο συνεργάζεται για το σκοπό αυτό

- με τις αρχές των κρατών μελών;

- με άλλα κράτη;

- με διεθνείς οργανισμούς;

Απάντηση

(30 Νοεμβρίου 2000)

1. Η Δήλωση της Gomera, η οποία εγκρίθηκε από τη σύνοδο του Ευρωπαϊκού Συμβουλίου της 15ης και 16ης Δεκεμβρίου 1995 στη Μαδρίτη, αποτελεί την κύρια βάση της δράσης της Ευρωπαϊκής Ένωσης κατά της τρομοκρατίας.

Η δήλωση προβλέπει:

- την εντατικοποίηση της ανταλλαγής επιχειρησιακών πληροφοριών σχετικά με τις τρομοκρατικές οργανώσεις

- τη βελτίωση του συντονισμού και της συνεργασίας μεταξύ των δικαστικών αρχών,

- την παράδοση στις αρμόδιες δικαστικές αρχές τωνπευθύνων για διάπραξη τρομοκρατικών πράξεων.

Επιπλέον, όλα τα κράτη μέλη της ΕΕπέγραψαν, και, με την εξαίρεση ολίγων, κύρωσαν τις δώδεκα σχετικές διεθνείς συμβάσεις των Ηνωμένων Εθνών για την καταστολή της τρομοκρατίας. Το άρθρο 29 της ΣΕΕ αναφέρει ότι ο στόχος της παροχής στους πολίτες ενόςψηλού επιπέδου προστασίας, εντός ενός χώρου ελευθερίας, ασφάλειας και δικαιοσύνης έχει επιτευχθεί με την πρόληψη του εγκλήματος, οργανωμένου ή μη, και την καταπολέμηση του φαινομένου αυτού, ιδίως της τρομοκρατίας.

Το Συμβούλιο αποφάσισε στις 3 Δεκεμβρίου 1998 να αναθέσει στην Europol να ασχοληθεί με εγκλήματα που διαπράττονται ή είναι πιθανό να διαπραχθούν στα πλαίσια τρομοκρατικών δράσεων κατά της ζωής, της σωματικής ακεραιότητας, της ελευθερίας των ατόμων, καθώς και της περιουσίας.

2. Προκειμένου να επισημαίνονται οι τρομοκρατικές τάσεις και απειλές και να ειδοποιούνται τα κράτη μέλη,ποβάλλεται στο Συμβούλιο κάθε έξη μήνες ένα εμπιστευτικό έγγραφο για την εσωτερική και εξωτερική απειλή της τρομοκρατίας για τα κράτη της Ευρωπαϊκής Ένωσης.

Η σύσταση για συνεργασία κατά την καταπολέμηση της χρηματοδότησης τρομοκρατικών ομάδων, που εγκρίθηκε από το Συμβούλιο στις 9 Δεκεμβρίου 1999, αποτελεί βασικό μέσο για την καταπολέμηση της τρομοκρατίας. Οι εργασίες για τη σύσταση του Συμβουλίου για συνεργασία μεταξύ των οργάνων αξιολόγησης του κινδύνου ήδη ολοκληρώνονται.

3. α) Τα κράτη μέλη συνεργάζονται στα πλαίσια του Συμβουλίου και της Europol. Στο πλαίσιο του Συμβουλίου, οι εμπειρογνώμονες των κρατών μελών για θέματα τρομοκρατίας συμμετέχουν σε συνεδριάσεις της Ομάδας Τρομοκρατία και της Ομάδας COTER (Συνεργασία για την καταπολέμηση της τρομοκρατίας), οι εργασίες των οποίων διέπονται αντιστοίχως από τις διατάξεις του τίτλου V και του τίτλου VI της ΣΕΕ. Πραγματοποιούνται τακτικές κοινές συνεδριάσεις των Ομάδων αυτών.

β) Η συνεργασία για την καταστολή της τρομοκρατίας, με εταίρους που δεν είναι μέλη της ΕΕ, πραγματοποιείται ιδίως, στα πλαίσια του πολιτικού διαλόγου της ΕΕ για την τρομοκρατία σε επίπεδο εμπειρογνωμόνων. Η Τρόικα της ομάδας για την τρομοκρατία (COTER) συνεδριάζει δύο φορές το έτος με τις Ηνωμένες Πολιτείες, καθώς και με τη Ρωσία και τις συνδεδεμένες χώρες. Στις συνεδριάσεις αυτές, οι δυο ομάδες συζητούν τις τάσεις για την τρομοκρατία και άλλα θέματα κοινού ενδιαφέροντος.

Από το 1997, η ΕΕ διεξάγει επίσης διάλογο με τις μεσογειακές χώρες στα πλαίσια της διαδικασίας της Βαρκελώνης,πό μορφή ad hoc συνεδριάσεων, σκοπός των οποίων είναι η ενισχυμένη συνεργασία για την καταστολή της τρομοκρατίας.

Επιπλέον, το Συμβούλιο ενέκρινε στις 13 Απριλίου 2000 μια κοινή δράση η οποία θα επιτρέψει στην ΕΕ να συνεχίσει να παρέχει αντιτρομοκρατική βοήθεια για τρία ακόμα έτη στην Παλαιστινιακή Αρχή. Η κοινή αυτή δράση, που εγκρίθηκε το 1997, αντανακλά τη συνεπήποστήριξη της ΕΕ στη διαδικασία ειρήνευσης της Μέσης Ανατολής. Το πρόγραμμα αυτό των δέκα εκατομμυρίων ευρώ αποσκοπεί στη βελτίωση των δυνατοτήτων των παλαιστινιακώνπηρεσιών ασφαλείας και της μη στρατιωτικής αστυνομίας.

Όσον αφορά τις συγκεκριμένες δράσεις που ανελήφθησαν στο πολιτικό επίπεδο, πρόθεση της ΕΕ ήταν, αναλόγως των περιστάσεων:

- να ενθαρρύνει όλα τα κράτη που ακόμη απέχουν, ναπογράψουν ή να επικυρώσουν τις διεθνείς συμβάσεις για την καταστολή της τρομοκρατίας και να τα ενθαρρύνει να συμμορφωθούν με τις συμβάσεις αυτές,

- να ασκήσει πολιτική πίεση στις χώρες οι οποίες προσφέρουν καταφύγιο στους τρομοκράτες. Θα μπορεί επίσης να προβεί σε διαβήματα με αυτή την προοπτική και να καταδικάσει ατομικές πράξεις τρομοκρατίας στηριζόμενη στις διαδικασίες της ΚΕΠΠΑ.